Метродағы жолаушыларды эвакуациялап жатыр
"Метродағы жолаушыларды эвакуациялап жатыр" | "https://abai.kz/post/52001"
TITLE: Метродағы жолаушыларды эвакуациялап жатыр
URL: https://abai.kz/post/52001
META: "Метродағы жолаушыларды эвакуациялап жатыр" | "https://abai.kz/post/52001"
DATE: 24.04.2017
AUTHOR(s): Абай-ақпарат
TOTAL WORDS: 137
TEXT: Алматыда метрополитен жолаушыларын эвакуациялап жатыр, - деп хабарлайды Tengrinews.kz . Қозғалыс тоқтатылып, жолаушылардың метродан шығарылып жатқаны белгілі болды.  "Райымбек - Фурмановтағы метрода 5-7 минут бұрын эвакуация басталды, барлық адамдарды метродан шықты. Метроға кіреберісте полицейлер жолақ тағып қойған. Оқиға орнында полиция, жедел жәрдем және метро қызметкерлері жүр", - деп хабарлады куәгерлер. "Жолаушыларды түсіріп тастады. Екі құрамда тоқтап тұр. Байқоңыр станциясында адамдарды эвакуациялап жатыр", - дейді біреулер. Алматы метрополитенінің баспасөз қызметіндегілер метро ғимаратында жарылғыш заттың орнатылғаны туралы аноним қоңырау түскенін мәлімдеді. "Аноним қоңырау шамамен сағат 19:00-де ішкі істер бөліміне түскен және онда метрода жарылғыш заттың орнатылғаны хабарланған. Тексеру шаралары жүргізіліп жатыр, барлық станциядан адамдар эвакуацияланды", - деді "Метрополитен" баспасөз қызметінің өкілі Ажар Хабиева. "Жолаушылардың қауіпсіздігін қамтамасыз ету шаралары жүргізіліп жатыр. Тұрғындарды алаңдамауға және сабырлық сақтауға шақырамыз. Толығырақ ақпарат кейінірек жағдайға байланысты таратылатын болады", - деді Алматы ІІД өкілі. Абай-ақпарат
